Partytjie op vasgekeerde skip gaan aan | Netwerk24
Deur Cara-Lee Dorfling 18 Januarie 2020 17:25
Die passasiersboot MSC Orchestra is in die Tafelbaai-hawe vasgemeer. Foto: Jaco Marais
Die passasierskip MSC Orchestra sou moontlik Saterdagaand uit die Tafelbaai-hawe kan vaar nadat dit sedert Vrydag vasgekeer is.
’n Siedende Suidooster het verhoed dat die boot, met 3 200 mense aan boord, kan uitvaar om met ’n spesiale Bok Radio-vaart te begin.
'n Passasier het 'n video op Facebook gedeel van hoe die wind op die skip waai.
Teen Saterdagmiddag het die wind nog teen sowat 50 km/h gewaai, maar die verwagting is dat die wind later genoegsaam sal bedaar vir die vaart om te begin.
“Die goeie nuus is dat daar moontlik ’n kans vir ons kan wees om vanaand uit te vaar. Hulle kyk na tussen 22:00 en 02:00,” het Wimpie van der Sandt, uitvoerende hoof van dié radiostasie, Saterdag gesê.
Aanvanklik sou die boot Vrydag na Walvisbaai vertrek, maar weens die vertraging sal hulle nou net na Lüderitz kan mik.
“Ons moet weer Dinsdagoggend terug wees, so daarom kan ons Walvisbaai nie meer besoek nie.”
Hoewel die boot in die hawe vasgekeer is, het dit nie gekeer dat die partytjie voortgaan nie.
Kyk die wind is nog baie erg in die Kaap en die #Bokboot2020 lê nogsteeds in die hawe ??‍????‍?? Maar Steve was ?????? in die @MSCcruisesSA volgepakte teater vanoggend ?? Dankie @steve_hofmeyr & @Wimpievds vir n lekker show vanoggend ??????@BokRadio
— Wilna Rossouw (@WilnaIce) January 18, 2020
As @steve_hofmeyr in stem om saam met @Wimpievds #AgterElkeMan te sing ?? #Bokboot2020 ???@BokRadio pic.twitter.com/KzthIDSjZK
Verskeie kunstenaars, wat insluit Steve Hofmeyr, Fatman, Liezel Pieters Page, Juan Boucher, Jan Blohm, Wikus van der Merwe en Jakkie Louw, is op die boot en gaan voort met hul konserte.
“Die partytjie is nog groot. Die mense geniet dit, niemand kla sover nie.
“En dit is eintlik beter om hier (in die hawe) te lê, as om op die rowwe see te wees.”
Twee sleepbote word ingespan om die boot in die hawe te stabiliseer.
'n Facebook-inskrywing deur een van die passasiers aan boord. Foto: Facebook/Friends of MSC
Meer oor: Kaapstad | Msc Orchestra | Bok Radio | Wind | Facebook